Nuwe hoofleiers by Hoërskool Cradock aangewys - Eastern Cape EL Schools that Rock
2 Nov 2017 | Cradock High School, Culture, Schools | 0 |
Tydens die jaarlikse prysuitdeling op Dinsdag 17 Oktober 2017 is Hoërskool Cradock se nuwe hoofleiers vir 2018 aangewys.
In 'n spanningsvolle oomblik is die asems opgehou vir die aankondiging van die vier nuwe hoofleiersposisies. Die potensiële kandidate is almal uitblink-leerders, met sterk leierskapsvermoë.
Baie geluk aan Marike Dannhauser en Ryan Gowar wat onderskeidelik as onderhoofdogter en –seun aangewys is. Groot vreugde het geheers met die aankondiging van die hoofleiers vir 2018, Shanè de Waal en Chuma Dilima.
Om William Shakespear aan te haal: "Some are born great, some achieve greatness, and some have greatness thrust upon them." Baie sterkte aan hierdie vier leerlinge wat in die komende jaar die skool gaan lei. Julle het 'n groot taak wat op julle wag, maar ons is oortuig dat julle 'n sukses hiervan sal maak.